open-index/open-wikipedia-markdown huggingface dataset:
ლონდონის ხელშეკრულება (1913)

**ლონდონის ხელშეკრულება** — სამშვიდობო ხელშეკრულება, რომელსაც ხელი მოაწერეს 1913 წლის 30 მაისს ლონდონში და რომლის შედეგადაც ბალკანეთის პირველი ომი დასრულდა. ხელშეკრულების თანახმად ოსმალეთის იმპერიამ დაკარგა მთელი ევროპული სამფლობელოები სტამბოლისა და აღმოსავლეთ თრაკიის გარდა. 

ევროპის სახელმწიფოების გავლენით ჩერნოგორიამ შკოდერის ალყა მოხსნა. ოსმალეთის ევროპული ტერიტორიები გაინაწილეს საბერძნეთმა (მაკედონიის ნაწილი და სალონიკის რაიონი), სერბეთმა  (მაკედონიის ნაწილი და კოსოვო) და ბულგარეთმა (მაკედონიის ნაწილი, თრაკია და ეგეოსის სანაპირო). 

დიდი სახელმწიფოების ზეგავლენით შეიქმნა ალბანეთის სახელმწიფო. სერბეთმა ვერ მიიღო გასასვლელი ადრიატიკის ზღვაზე. 

ხელშეკრულების გარშემო არსებული დაპირისპირებებისა და უკმაყოფილებების გამო 1913 წლის ივნისში დაიწყო ბალკანეთის მეორე ომი.

## იხილეთ აგრეთვე 
* სამშვიდობო ხელშეკრულებების სია
* ოსმალეთის იმპერიის ხელშეკრულებების სია

## რესურსები ინტერნეტში 
* ხელშეკრულების ტექსტი

კატეგორია:XX საუკუნის სამშვიდობო ხელშეკრულებები
ალან არკინი

**ალან არკინი** (; დ. 26 მარტი, 1934, ბრუკლინი — 29 ივნისი, 2023, სან-მარკოსი (კალიფორნია) — ამერიკელი მსახიობი, რეჟისორი, მუსიკოსი და მომღერალი. ოსკარის, ოქროს გლობუსის და BAFTA-ს პრემიების ლაურეატი. მისი შვილები, ადამ, ენტონი და მეთიუ არკინები აგრეთვე მსახიობები არიან.

## ფილმოგრაფია
## რესურსები ინტერნეტში
*
*

## სქოლიო
კატეგორია:ნიუ-იორკელები
კატეგორია:დაბადებული 1934
კატეგორია:ოსკარის მფლობელი კინომსახიობები
კატეგორია:დაბადებული 26 მარტი
კატეგორია:გარდაცვლილი 29 ივნისი
კატეგორია:გარდაცვლილი 2023
კატეგორია:XX საუკუნის ამერიკელი კომიკოსები
კატეგორია:XXI საუკუნის ამერიკელი კომიკოსები
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი საბავშვო მწერლები
კატეგორია:ამერიკელი მამაკაცი კომიკოსები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:დრამა დესკის მფლობელები
კატეგორია:ტონის ჯილდოს მფლობელები
კატეგორია:მსახიობები ანბანის მიხედვით
დემოკრატიის ქალღმერთი

მინი|200პქ|დემოკრატიის ქალღმერთი
**დემოკრატიის ქალღმერთი** () — პეკინში, ტიანანმენის მოედანზე მდებარე ათმეტრიანი ქანდაკება. აღმართეს 1989 წლის 29 მაისს ტიანანმენის საპროტესტო აქციის დროს. ქანდაკება 4 დღეში შექმნეს პეკინის ხელოვნების აკადემიის სტუდენტებმა. 1989 წლის 4 ივნისს ჩინეთის არმიამ ქანდაკება დაშალა. ამის შემდეგ შეიქმნა მისი რამდენიმე ასლი, რომლებიც მსოფლიოს მრავალ ქალაქში დაიდგა.

## რესურსები ინტერნეტში 
* Goddess of Democracy at Portsmouth Square in San Francisco Chinatown
* Collection of *Goddess of Democracy* images
* First Person Account -- The Story of The Goddess of Democracy being built

კატეგორია:ჩინეთის ისტორია
კატეგორია:პეკინის ღირსშესანიშნაობები
კატეგორია:1989
კალჩიკი

**კალჩიკი** ( სავარაუდოდ, აგრეთვე **კალკა**) — მდინარე უკრაინაში, დონეცკის ოლქში. სიგრძე 88 კმ, აუზის ფართობი 1263 კმ². მდინარე კალმიუსის მარჯვენა შენაკადი. სათავე აქვს აზოვისპირა მაღლობზე, ზღვის დონიდან დაახლოებით 250 მ სიმაღლეზე, სოფელ კალჩინოვკის მიდამოებში, დონეცკისა და ზაპორიჟიის ოლქების საზღვარზე. ტრაპეციის ფორმის ხეობა აქვს. შერეული საზრდოობის მდინარეა. მდინარის ნაპირზეა ქალაქი მარიუპოლი. წყლის მინერალიზაცია იზრდება სათავიდან შესართვამდე. შესართავის რიაონში მინერალიზაცია 2,5 გ/ლ აღწევს. წყლის ხარჯი 3,0-იდან 30-მდე მ³/წმ. არის სარკისებრი კობრი, თეთრი ამური, სქელშუბლა და სხვა სახეობის თევზი. 1223 წლის 31 მაისს მდინარეზე მოხდა ბრძოლა გაერთიანებულ რუს-ყივჩაყთა ჯარებსა და მონღოლთა კორპუსს შორის.

## რესურსები ინტერნეტში 
* კალჩიკი — ენციკლოპედიური ლექსიკონი 

კატეგორია:კალმიუსის შენაკადები
კატეგორია:დონეცკის ოლქის მდინარეები
კატეგორია:ზაპორიჟიის ოლქის მდინარეები
ზელენცი

მინი|ზელენცი
**ზელენცი** — ქალაქ კრანისკა-გორასთან ახლოს მდება წყარო და ეპონიმური ბუნებრივი ნაკრძალი, სლოვენიის ჩრდილო-დასავლეთ კუთხეში. ის არის მდინარე სავა დოლინკას სათავე რომელიც თავის მხრივ წარმოქმნის დუნაის ერთ-ერთ უდიდეს შენაკად სავას.

ზელენცი ამოდის ზედაპირზე მიწისქვეშა დინებიდან რომელიც სათავეს პლანიცაში იღებს და წარმოქმნის ორი მეტრის სიღრმის ტბას. ტბას აქვს მუქი მწვანე ფერი, რის გამოც ნაკადულის და მის შემოგარე არეალის სახელის სლოვენურიდან თარგმანი ნიშნავს *მწვანეს* ().

## გალერეა 

Image:Zelenci1.JPG
Image:Zelenci2.JPG
Image:Zelenci_3.jpg

## ლიტერატურა 
* Decree on Declaration of Zelenci as Nature Reserve, Official List Nos. 53/92, 17/94, Official List of Upper Carniola, No. 32/96 (Odlok o razglasitvi Zelencev za naravni rezervat, Uradni list št. 53/92, 17/94, Uradni vestnik Gorenjske, št. 32/96)

## რესურსები ინტერნეტში 
* Sinfo (Jan 2006) ISSN 1854 0805 http://www.ukom.gov.si/fileadmin/ukom.gov.si/pageuploads/Sinfo/2006-januar.pdf 

კატეგორია:სლოვენიის ბუნებრივი ნაკრძალები
კატეგორია:სავას აუზი
Yield (ალბომი)

***Yield*** — ამერიკული ალტერნატიული როკ-ჯგუფ Pearl Jam-ის მეხუთე სტუდიური ალბომი. გამოვიდა 1998 წლის 3 თებერვალს. ალბომი გამოსცა Epic-მა.

## სიმღერების სია
**I**-ში ჟღერს სიმღერის „Happy When I'm Crying“ ნაწყვეტი. ეს არის აირონსის ავტორობის სიმღერა, გამოცემული ჯგუფის 1997 წლის ფან-კლუბის სინგლზე.

## სქოლიო
კატეგორია:1998 წლის ალბომები
კატეგორია:Epic Records-ის ალბომები
კატეგორია:Pearl Jam-ის ალბომები
კატეგორია:ალბომები ბრენდან ო'ბრაიენის პროდიუსერობით
კატეგორია:ალბომები ჯეკ აირონსის პროდიუსერობით
კატეგორია:ალბომები ედი ვედერის პროდიუსერობით
კატეგორია:ალბომები სტოუნ გოსარდის პროდიუსერობით
კატეგორია:ალბომები ჯეფ ემენტის პროდიუსერობით
კატეგორია:ალბომები მაიკ მაკ-კრიდის პროდიუსერობით
ლორენს ოლივიე

**ლორენს ოლივიე** (; დ. 22 მაისი, 1907 — გ. 11 ივლისი, 1989) —   ბრიტანელი თეატრისა და კინოს მსახიობი, რეჟისორი და პროდიუსერი. მეოცე საუკუნის ერთ-ერთი უდიდესი მსახიობი. 60 წლიანი კარიერის მანძილზე შეასრულა უამრავი როლი თეატრსა და კინოში. ავტორია და მთავარი როლის შემსრულებელია შექსპირის ტრაგედიების მიხედვით გადაღებული ტრილოგიისა.  1974 წელს შეწყვიტა თეატრალური კარიერა. 1970-იანი წლების დასაწყისიდან დაიწყო მოღვაწეობდა ტელევიზიაში. ოლივიე იყო ყველაზე ახალგაზრდა მსახიობი, რომელმაც რაინდის წოდება მიიღო.

## ფილმოგრაფია 
## რესურსები ინტერნეტში 
* 
* 

 

კატეგორია:ამერიკელი მსახიობები
კატეგორია:დაბადებული  22 მაისი
კატეგორია:დაბადებული 1907
კატეგორია: გარდაცვლილი  11 ივლისი
კატეგორია: გარდაცვლილი 1989
კატეგორია:ოსკარის მფლობელი კინომსახიობები
კატეგორია:მსახიობები ანბანის მიხედვით
კალკის ბრძოლა

**კალკის ბრძოლა** — რუსული სამთავროებისა და მონღოლეთის იმპერიის ჯარების ბრძოლა. გაიმართა  1223 წლის 31 მაისს მდინარე კალკაზე. ბრძოლა გაიმართა თანამედროვე დონეცკის ოლქის ტერიტორიაზე უკრაინაში. სამდღიანი ბრძოლის შემდეგ მონღოლებმა სრულიად გაანადგურეს რუსული სამთავროების კოალიცია. ბრძოლაში დაიღუპა მრავალი თავადი და ბოიარი. მონღოლების ლაშქარს სარდლობდნენ მონღოლი მხედართმთავრები ჯებე და სუბუდაი.

## ლიტერატურა 
* Cross, Samuel Hazzard, and Olgerd P. Sherbowitz-Wetzor, trans. (1953). *Russian Primary Chronicle. Lavrentian Text*  Cambridge, MA: Medieval Academy of America.
* Fennell, John (1983). *The Crisis of Medieval Russia 1200-1304*. London and New York: Longman. ISBN 0-582-48150-3
* Gabriel, Richard (2004). ''Subotai The Valiant: Genghis Khan's Greatest General*. Praeger Publishers. ISBN 0-275-97582-7
* de Hartog, Leo (1989). *Genghis Khan: Conqueror of the World*. I.B.Tauris. ISBN 1-85043-139-6
* Jackson, Peter (2005). *The Mongols and the West, 1221–1410''. Pearson Education Limited. ISBN 0-582-36896-0

კატეგორია:უკრაინის ბრძოლები
კატეგორია:მონღოლეთის ბრძოლები
კატეგორია:XIII საუკუნის ბრძოლები
კატეგორია:1223 წლის ბრძოლები
კახიანოური

მინიატიურა|ქუთაისის სპორტის სასახლე
**კახიანოური** — უბანი ქუთაისის სამხრეთ ნაწილში, გაშლილია მშრალი ხიდიდან რიონის სადგურამდე.

## ისტორია 
### უხსოვარი დრო 
კახიანოური უხსოვარი დროიდან დასახლებულ პუნქტს წარმოადგენდა. ქუთაისის ისტორიულ-ეთნოგრაფიულ მკვლევართა მუშაობის შედეგად აღმოჩენილია სხვადასხვა დროს ნაპოვნი ცალკეული მასალები, რომლებიც განეკუთვნება კლასობრივი საზოგადოებისწინა ხანას და ნივთები, რომლებიც აქ საქალაქო კულტურის არსებობასაც ადასტურებენ. ასეთებია: გვიანი ბრინჯაოსა და გვიანი ბრინჯაო-ადრერინის ხანის სამეურნეო იარაღები.

### შემდგომი პერიოდი 
ისტორიკოს ნოე ბალანჩივაძის მტკიცებით, ამ ადგილზე მეფეებს საზამთრო სადგომი ჰქონდათ აშენებული. ბალახუანის სამხრეთით ვახუშტი ბატონიშვილს აღნიშნული აქვს "კახნიაური", რომელსაც უწოდებს მეფის საზამთრო სადგურს. გერმანელი მოგზაურის, გიულდენშტედტის, სიტყვით, ეს ადგილი იმერეთის სამეფოს უფლისწულის საჯდომი იყო, სადაც იდგა პატარა დანგრეული ციხე კახნიაური. აქ ლითოფონის ქარხნის ტერიტორიაზე დღესაც შეიმჩნევა ქვითკირის ნაშენი კედლის ფრაგმენტები, რომელთა სიძველე ეჭვს არ ტოვებს. იგი კახნიაურის ციხე სადგომის ნაშთი უნდა იყოს.

### სახელის წარმოშობის ვერსიები 
სახელი კახნიაურის წარმოშობის შესახებ სხავადასხვა აზრია გაბატონებული ქართულ საისტორიო წყარობსა და მწერლობაში. ენათმეცნიერი მიხეილ ალავიძე წერს: "კახიანაური" მიღებულია ფორმიდან "კახნიაური" ნ თანხმოვნის გადასმით.

ვახუშტი ბატონიშვილი წერს, რომ სახელი წარმოიშვა გვარი კახიანისგან, როგორც ირკვევა აზნაური კახიანები, რომელთა გვარიც სოფელ ეწერიდან მოდიოდა, კახიანოურის მიწას ფლობდნენ.

ამ ყველაფერთან დაკავშირებით ისტორიკოს ვახტანგ სიდამონიძეს სრულიად განსხვევბული ვერსია აქვს. ის გვიამბობს, რომ შესაძლოა სახელი კახნიაური წარმოიშვა XVII საუკუნის პირველ ნახევარში. როგორც ცნობილია, 1614 წელს აღმოსავლეთ საქართველოს შემოესია შაჰ-აბასი. ქართლის მეფე ლუარსაბმა და კახეთის მეფე თეიმურაზმა იმერეთის სამეფოს დროებითი თავშესაფარი სთხოვეს. იმერეთის მეფემ ისინი გულთბილად მიიღო, უმასპინძლა და შეიფარა.

მალე ლუარსაბ მეფე შაჰ-აბასმა მოტყუებით გადაიყვანა იმერეთიდან ქართლში და ირანში გაიწვია. თეიმურაზი კი იმერეთში დარჩა. მართალია. თეიმურაზი 1615 წელს ისევ დაეპატრონა კახეთს, მაგრამ შემდეგ თეიმურაზი კვლავ დამარცხდა ქართლის მეფე როსტომთან ბრძოლაში და ისევ იმერეთში დაბრუნება მოუწია. მან არა მარტო მეფის სახლობა, არამედ არისტოკრატია და 700 კაციანი არმია გაიყოლა. იმერეთის მეფემ თეიმურაზს ციხე-სიმაგრე გადასცა, რათა საცხოვრებელი პირობები შეექმნა საკუთარი ხალხისთვის. ისინი აქ 7 წლის განმავლობაში დარჩნენ.

ამ ციხე-სიმაგრეს და მის სანახებს იმერლებმა უწოდეს კახნიაური, ე. ი. კახელების დასახლების ადგილი, ქართული სიტყვის მარცვალი "ური", კუთვნილების მაჩვენებელია. ამრიგად, უნდა დავასკვნათ, რომ კახნიაურის, როგორც სახელწოდების, წარმოშობა, იმერეთში კახელთა დასახლებასთან უნდა იყოს დაკავშირებული.

კატეგორია:ქუთაისის ისტორია
ნიკი კარო

**ნიკი კარო** ( დ. 1967, ველინგტონი) — ახალზელანდიელი რეჟისორი, პროდიუსერი და სცენარისტი. ცნობილი გახდა 2002 წელს ფილმით „ვეშაპზე ამხედრებული“, რომელიც სხვადასხვა საერთაშორისო კინოფესტივალებზე სხვადასხვა პრიზებით დაჯილდოვდა.

## ფილმოგრაფია
*2002 - ვეშაპზე ამხედრებული *(Whale Rider)* 
*2005 - ჩრდილოეთის ქვეყანა *(North Country)*

## რესურსები ინტერნეტში
* 

კატეგორია:ახალზელანდიელი კინორეჟისორები
კატეგორია:დაბადებული 1967
კატეგორია:ცოცხალი ადამიანები
ჩრდილოეთის ქვეყანა (ფილმი)

**ჩრდილოეთის ქვეყანა** () — 2005 წლის ამერიკული დრამატული ფილმი. დაფუძნებულია 2002 წელს გამოსულ წიგნზე, რომელიც ასახავს სექსუალური შევიწროების შესახებ სასამართლო დავას. შარლიზ თერონმა და ფრანსის მაკდორმანდმა მიიღეს ოსკარისა და BAFTA-ს ნომინაციები.

## სიუჟეტი 
ჯოსი ეიმსის ქორწინება ინგრევა და ის მიემგზავრება მშობლიურ მხარეში, ჩრდილოეთ მინესოტაში სამსახურის საძიებლად. ეიმსს ორი შვილი ჰყავს. მათ სარჩენად ის იძულებულია, მუშაობა დაიწყოს მაღაროში, სადაც მამამისი მუშაობს. მაღაროშიდასაქმებულთა უმრავლესობა მამაკაცებია და ეიმსი წააწყდება მკაცრ რეალობას, სადაც ქალები დამცირებულები და შევიწროეულები არიან. ჯოსი მოწმე გახდება მაღაროელი კაცის მიერ მისი მეწყვილის, შერის შევიწროებისა. ამის შესახებ ჯოსი უფროსთან იჩივლებს, მაგრამ უფროსი მხოლოდ ქალს გააკრიტიკებს და არაფერს მოიმოქმედებს. მაღაროელი ბობი შარპი ჯოსისაც ავიწროებს. გლორია, ჯოსის მეგობარი, ურჩევს ქალს, სქელკანიანი გახდეს ამ პრობლემის მიმართ.

ჯოსი თავისი შვილის ჰოკეის მატჩს ესწრება ადვოკატ ბილისთან ერთად. ბობის ცოლი სცენას მოუწყობს საჯაროდ. მაღაროელი კაციები კი ატერორებენ ტუალეტში გამოკეტილ შერის. ჯოსი შეხვდება წარმოების უფროსს და იმედი აქვს, რომ მას დაანახებს არსებულ უსამართლობას, მაგრამ მალევე მიხვდება, რომ მისტერ პირსონის მიზანიც მხოლოდ ქალის გაჩუმებაა. ამის შემდეგ ბობი შარპი კვლავ თავს დაესხმება ჯოსის. ჯოსი მაღაროს კაფეში საჯაროდ დაადანაშაულებს ბობის თავდასხმაში.

ჯოსი გადაწყვეტს, სსამართლოს მეშვეობით დაიცვას მისი და მისი მეგობრების უფლებები. ჯოსის ადვოკატი ბილი ითხოვს, რომ სასამართლომ კოლექტიური სარჩელი განიხილოს, რათა მაღაროში დასაქმებული ყველა ქალის უფლება იყოს დაცული. ჯოსი ცდილობს სიტყვით გამოვიდეს მაღაროს პროფკავშირის კრებაზე, მაგრამ მას აწყვეტინებენ. სცენაზე ჯოსის მამა, აგრეთვე მაღაროელი ჰეკი ადის, რომელსაც მაღაროელებში კარგი რეპუტაცია აქვს. ჰენკი, რომელიც აქქამდე მხარს არ უჭერდა საკუთარ ქალიშვილს, ამჯერად ჯოსის დამცავი სიტყვით გამოდის. სასამართლოზე დაკითხვის დროს ჯოსის მოუწევს გაიხსენოს მისთვის მტკივნეული წარსული, როცა მასწავლებელმა გააუპატიურა. ჯოსი სასამართლოს მოიგებს.

## როლებში 
* შარლიზ თერონი - ჯოსი ეიმსი
* ვუდი ჰარელსონი - ბილი უაითი 
* ფრანსის მაკდორმანდი - გლორი დოჯი 
* შონ ბინი - კაილ დოჯი
* ჯერემი რენერი - ბობი შარპი
* ტომას კერტისი - სემ ეიმსი
* რიჩარდ ჯენკინსი - ჰენკ ეიმსი
* სისი სპეისეკი - ელის ეიმსი
* მიშელ მონაჰანი - შერი
* ემბერ ჰერდი - ახალგაზრდა ჯოსი ეიმსი
* ჟაკლინ რაიტი - ბობის ცოლი

## რესურსები ინტერნეტში 
* 
* 
* 
* 
* 
* Jenson Vs. Eveleth Mines and North Country რეალური ისტორია, რომელზეც დაფუძნებულია ფილმი 
* About the filming of *North Country*

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:ფილმები სასამართლოს შესახებ
კატეგორია:2005 წლის ფილმები
კატეგორია:წიგნებზე დაფუძნებული ფილმები
კატეგორია:რეალურ მოვლენებზე დაფუძნებული ფილმები
მურაზ მურვანიძე

**მურაზ (თეიმურაზ) მურვანიძე** (დ. 10 მაისი, 1939, თბილისი) — თეატრალური მხატვარი, სცენოგრაფი, მხატვარი, თბილისის საპატიო მოქალაქე, საქართველოს სახალხო მხატვარი (1989), ღირსების ორდენის კავალერი, საქართველოს სახელმწიფო პრემიის ლაურეატი.

## ბიოგრაფია
დაამთავრა აპოლონ ქუთათელაძის სახელობის თბილისის სამხატვრო აკადემია, ფერწერის ფაკულტეტის თეატრალურ-დეკორატიული განყოფილება. მურაზ მურვანიძე არის სახელმწიფო, პიკასოს, ლინკოლნის ცენტრის, ჩიკაგოსა და სხვა საერთაშორისო პრემიების ლაურეატი.საქართველოს (1963), პოლონეთის (1977), კანადის (1986), საფრანგეთისა (1977) და აშშ-ის (1989) თეატრალური სეზონების საუკეთესო მხატვარი. სანქტ-პეტერბურგის მარიინსკის თეატრის, მონტე კარლოს საერთაშორისო მუსიკალური ასოციაციის, ძველი და ახალი მონტე კარლოს (1990-1993) მთავარი მხატვარი.

მურაზ მურვანიძე კარიერის განმავლობაში მუშაობდა მსოფლიოს წამყვან საერთაშორისო, საოპერო და საბალეტო თეატრებში. ამჟამად იგი აგრძელებს საქართველოში ნაყოფიერ მუშაობას, ამის ერთ-ერთი მაგალითია თბილისის „მთაწმინდის პარკი".

## ოჯახი
*კოტე მახარაძე (1926-2002)
*მედეა ჩახავა (1921-2009)
*მურაზ მურვანიძე (1939)
*მაკა მახარაძე 
*ნატო მურვანიძე 

## რესურსები ინტერნეტში
* 

## სქოლიო
კატეგორია:დაბადებული 10 მაისი
კატეგორია:დაბადებული 1939
კატეგორია:თბილისში დაბადებულები
კატეგორია:ქართველი მხატვრები
კატეგორია:საქართველოს ღირსების ორდენის კავალრები
კატეგორია:თბილისის საპატიო მოქალაქეები (2003)
კატეგორია:საქართველოს სახელმწიფო პრემიის ლაურეატები
კატეგორია:საქართველოს სსრ-ის სახალხო მხატვრები
კატეგორია:თბილისის სახელმწიფო სამხატვრო აკადემიის კურსდამთავრებულები
კატეგორია:მხატვრები ანბანის მიხედვით
ნორმან ჯუისონი

**ნორმან ჯუისონი** ( დ. 21 ივლისი, 1926, ტორონტო — გ. 20 იანვარი, 2024) — კანადელი რეჟისორი და პროდიუსერი, კანადის კინოცენტრის დამფუძნებელი. ხშირად მიმართავდა სოციალურ და პოლიტიკურ თემებს, აუდიტორიისთვის სადავო და პრობლემურ საკითხებს.

## ფილმოგრაფია 
* 1966 — რუსები მოდიან, რუსები მოდიან *(The Russians Are Coming, the Russians Are Coming)*
* 1967 — შუაღამის მხურვალება *(In the Heat of the Night)*
* 1973 — იესო ქრისტე სუპერვარსკვლავი *(Jesus Christ Superstar)*
* 1979 — და სამართლიანობა ყველასთვის *(…And Justice for All)*
* 1984 — ჯარისკაცის ისტორია *(A Soldier’s Story)*
* 1985 — ღვთის აგნესა *(Agnes of God)*
* 1987 — შეშლილი *(Moonstruck)*
* 1999 — ქარიშხალი *(The Hurricane)*

## რესურსები ინტერნეტში 
* 

## სქოლიო 
კატეგორია:კანადელი კინორეჟისორები
კატეგორია:დაბადებული  21 ივლისი
კატეგორია:დაბადებული 1926
კატეგორია:გარდაცვლილი 20 იანვარი
კატეგორია:გარდაცვლილი 2024
ჰისარ-ალაი

**ჰისარ-ალაი** — მთათა სისტემა პამირ-ალაის მთიან მხარეში, ყირგიზეთის, ტაჯიკეთისა და უზბეკეთის ტერიტორიებზე. სიგრძე დაახლოებით 900 კმ, სიგანე 80-150 კმ. ჩრდილოეთით ესაზღვრება ფერღანის ველი და ყიზილყუმის აღმოსავლეთი ნაწილი, სამხრეთით — ყარშის სტეპი, ტაჯიკეთის დეპრესია და ალაის ველი. დასავლეთ და შუა ნაწილში აღმართულია თურქესტანის ქედი, ზარაფშანის ქედი, ჰისარის ქედი და მათი შტოქედები; აღმოსავლეთ ნაწილში — ალაის ქედი. 

ქედები მეტად ასიმეტრიულია: სამხრეთი კალთები ციცაბოა, ჩრდილოეთი — დამრეცი. ალაისა და თურქესტანის ჩრდილოეთ მთისწინა ქედებზე შემორჩენილია ნეოგენ-პლეისტოცენში ტექტონიკური მოძრაობების შედეგად დეფორმირებული მოსწორებული ზედაპირები. ასავე ქედების ჩრდილოეთ კალთებს ებმის ინტენსიურად დანაწევრებული ლიოსური მთისწინეთი („ადირები“). თხემები და მწვერვალები დაფარულია მყინვარებით, რომელთა შორის ყველაზე დიდია ზარაფშანის მყინვარი, რომლის სიგრძე 25 კმ, ფართობი 41 კმ² აღწევს. 

ჰისარ-ალაის მთათა სისტემა წარმოიქმნა ჰერცინული დანაოჭების შედეგად. აგებულია დანალექი და მეტამორფული ქანებით, რომელშიც ჩართულია გრანიტები და დიორიტები. ინტრუზივებთან დაკავშირებულია ვოლფრამის, მოლიბდენის, დარიშხანის, ოქროს, ვერცხლისწყლის, სტიბიუმის საბადოები. საკმაო რაოდენობით არის ქვანახშირიც. 

ჰისარ-ალაიში მკაფიოდ არის გამოხატული ჰავის ვერტიკალური სარტყლურობა. სამხრეთ და დასავლეთ ქარპირა კალთებზე ნალექები 1000-2000 მმ-მდეა წელიწადში. ქარზურგა კალთებზე და ქვაბულებში ზოგან 200 მმ-ზე ნაკლები. მთავარი არტერიაა მდინარე ზარაფშანი, რომელიც თოვლისა და მყინვარის წყლით იკვებება; ბევრია ტბა, რომელთა შორის აღსანიშნავია ისქანდერქოლი, მარღუზორი და სხვა. 

მთისწინეთში ეფემერული ნახევარუდაბნოებია, რომელთაც ზემოთ ნაირბალახოვანი და ბუჩქნარიანი სუბტროპიკული სტეპის ზონა ცვლის; საშუალომთიანეთში მეჩხერი ტყე, სტეპი და მდელოებია, უფრო ზემოთ — მაღალმთის მდელოები. ქედების თხემზე ტიპობრივი ნივალური ზონაა.

## რესურსები ინტერნეტში 
კატეგორია:ყირგიზეთის ქედები
კატეგორია:ტაჯიკეთის ქედები
კატეგორია:უზბეკეთის ქედები
რეინალდი (კელნის მთავარეპისკოპოსი)

250px|მინიატიურა|რეინალდ ფონ დასელის ქანდაკება
**რეინალდი** (დაახლ. 1120 — გ. 14 აგვისტო, 1167, რომი) — კელნის მთავარეპისკოპოსი (1159 წლიდან) და იტალიის ერცკანცლერი. გრაფ რეინოლდ I ფონ დასელის ვაჟი. თავიდან სწავლობდა აუგსბურგის მონასტრის სკოლაში, შემდეგ პარიზში. 1146 წლიდან ჰილდესჰაიმის იპოდიაკონია. 1166-1167 წლებში ხელმძღვანელობდა გერმანელების არმიას იტალიაში ლაშქრობის დროს, რომლის დროსაც ტუსკულუმთან დაამარცხა პაპის ძალები. რეინალდი დაიღუპა ლაშქრობის დროს, რომის აღების შემდეგ მალარიის შედეგად. 

## რესურსები ინტერნეტში 
*Die Reliquien der Heiligen Drei Könige im Kölner Dom 
*William of Newburgh: Of the destruction of Milan; and of the relics of the magi 
*Medieval genealogies: Rainald von Dassel 

კატეგორია:კელნის მთავარეპისკოპოსები
კატეგორია:დაბადებული   1120
კატეგორია:გარდაცვლილი   14 აგვისტო
კატეგორია:გარდაცვლილი 1167
მორვანი

**მორვანი** () — მთის მასივი საფრანგეთში, ბურგუნდიის რეგიონში, ცენტრალური მასივის ჩრდილო-აღმოსავლეთით. სიმაღლე 902 მ-მდე. წარმოადგენს მერიდიანულად გადაჭიმულ ჰორსტს, რომელიც დაბლდება ჩრდილოეთისაკენ. უმეტესწილად აგებულია გრანიტებით. არის მთის ტბები და მინერალური წყაროები. შემოსილია ფართოფოთლოვანი ტყითა და მდელოებით. განვითარებულია მესაქონლეობა. ხე-ტყის დამუშავება.

## რესურსები ინტერნეტში 
კატეგორია:საფრანგეთის ქედები
ხაიმე ლუსინჩი

**ხაიმე რამონ ლუსინჩი** () (დ. 27 მაისი, 1924, კლარინესი, ანსოატეგი — გ. 21 მაისი, 2014, კარაკასი) — ვენესუელელი პოლიტიკური მოღვაწე. ვენესუელის პრეზიდენტი 1984–1989 წლებში.

სკოლა დაამთავრა ბარსელონაში. სწავლობდა ანდების უნივერსიტეტში ქალაქ მერიდაში, შემდეგ კარაკასის უნივერსიტეტში. მან ჩამოაყალიბა მარქსისტული ორგანიზაცია. რამდენიმეჯერე იყო დაპატიმრებული. 1952 წლიდან 5 წლიან ემიგრაციაშია, არგენტინაში, ჩილესა და აშშ-ში. 1959, 1963, 1968 და 1973 წლებში აირჩიეს კონგრესმენად ანსოატეგის შტატიდან, ხოლო 1974–1984 წლებში იყო სენატორი ანსოატეგიდან. 1984-1989 წლებში ქვეყნის მეთაურია. 1986 წელს მისი მმართველობის პერიოდში ვენესუელაში ჩავიდა რომის პაპი იოანე პავლე II. თანამდებობიდან გადადგომის შემდეგ დაადანაშაულეს კორუფციაში და იძულებული გახდა გაქცეულიყო ჯერ კოსტა-რიკაში, ხოლო შემდეგ აშშ-ში.

გარდაიცვალა 2014 წლის 21 მაისს ფილტვის პრობლემების შედეგად.

## რესურსები ინტერნეტში
* Jaime Lusinchi — Official biography. 
* Jaime Lusinchi  — Venezuelatuya.com 
* Extended bio by CIDOB Foundation  
* Efemérides Venezolanas — Jaime Lusinchi  

კატეგორია:ვენესუელის პრეზიდენტები
კატეგორია:დაბადებული  27 მაისი
კატეგორია:დაბადებული 1924
კატეგორია:გარდაცვლილი 21 მაისი
კატეგორია:გარდაცვლილი 2014
ორმაგი დაბეგვრა

**ორმაგი დაბეგვრის** პრობლემა წარმოიშვრება მაშინ როდესაც არარეზიდენტის მიერ გაწეული მომსახურება იბეგრება როგორც მომსახურების გაწევის ასევე არარეზიდენტის ქვეყანაში. იმისათვის რომ თავიდან იქნას აცილებული აღნიშნული შეუთავსებლობა და პირიქით ხელი შეეწყოს საერთაშორისო ვაჭრობას, რიგი ქვეყნები ცდილობენ ერთმანეთთან დადონ ორმაგი დაბეგვრის თავიდან აცილების შეთანხმება. სხვა სიტყვებით ამ შეთანხმებების მიზანია რომ არარეზიდენტი იურიდიული პირი დაიბეგროს მხოლოდ თავის ქვეყანაში.

## ორმაგი დაბეგვრის თავიდან აცილება
"ორმაგი დაბეგვრის თავიდან აცილებისა და გადასახადების გადაუხდელობის აღკვეთის შესახებ" შეთანხმებების მთავარი მიზანია ხელი შეუწყოს ქვეყნებს შორის ეკონომიკური თანამშრომლობის გაღრმავებასა და ინვესტიციების მოზიდვას. 2008 წლიდან აქტიურ ფაზაში გადავიდა აღნიშნული შეთანხმებების გაფორმება იმ ქვეყნებთან, რომლებთანაც საქართველოს გააჩნია ეკონომიკური ინტერესები. ამგვარ შეთანხმებათა ტექსტები ეფუძნება ეკონომიკური თანამშრომლობისა და განვითარების ორგანიზაციის (OECD) მოდელს და განსაზღვრავს ქვეყნებს შორის დაბეგვრის პრინციპებს. კერძოდ, იურიდიული და ფიზიკური პირების მიერ მეორე ქვეყანაში გაწეული საქმიანობიდან მიღებული შემოსავალი დაიბეგრება იმ ქვეყანაში, სადაც იგი იქნა მიღებული ან რეზიდენტობის ქვეყანაში. შემოსავლის წყაროს ქვეყანაში დაბეგვრის შემთხვევაში ორმაგი დაბეგვრის თავიდან აცილების მიზნით რეზიდენტი ქვეყანა იღებს ვალდებულებას, გადასახადის გადამხდელს ჩაუთვალოს წყაროს ქვეყანაში გადახდილი გადასახადი.
შეთანხმების მთავარი მიზანია ასევე გადასახადების გადაუხდელობისაგან თავის არიდება, რაც მიიღწევა საგადასახადო მიზნებისათვის ინფორმაციის გაცვლის საერთაშორისო სტანდარტების დანერგვით.

## იხილეთ აგრეთვე
*რეზიდენტობის ცნობა

## წყარო
* საერთაშორისო დაბეგვრა
ქრისტიან I (მაინცის მთავარეპისკოპოსი)

**ქრისტიან I** (დ. დაახლ. 1130  — გ. 23 აგვისტო, 1183)  — გერმანელი აზნაური და დიპლომატი. იგი იყო ბუხის გრაფი, მაინცის მთავარეპისკოპოსი (1165–1183) და გერმანიის სამეფოს ერცკანცლერი (1165–1183). ქრისტიანი იყო ბაიხლინგენის გვარის წარმომადგენელი. იგი ეკლესიაში შევიდა ლუდვიგ II-ის პატრონაჟით.  1166–1167 წლებში ხელმძღვანელობდა გერმანელების არმიას იტალიაში ლაშქრობის დროს, რომლის დროსაც ტუსკულუმთან დაამარცხა პაპის ძალები.

## ლიტერატურა 
* 

კატეგორია:მაინცის მთავარეპისკოპოსები
კატეგორია:დაბადებული   1130
კატეგორია:გარდაცვლილი 23 აგვისტო
კატეგორია:გარდაცვლილი 1183
კომპიენი

**კომპიენი** () — ქალაქი ჩრდილოეთ საფრანგეთში, პიკარდიის რეგიონის უაზის დეპარტამენტში. მდებარეობს ამიენიდან სამხრეთ-აღმოსავლეთით 65 კილომეტრში, ხოლო პარიზიდან ჩრდილო-აღმოსავლეთით 71 კმ-ში. ქალაქში გაედინება მდინარე უაზა. კომპიენის მახლობლად მდებარეობს ვრცელი კომპიენის ტყე.

## ისტორია 
888 წელს კომპიენში ტახტზე ავიდა საფრანგეთის მეფე ედი. 1430 წელს, ასწლიანი ომის პერიოდში,  კომპიენის გასათავისუფლებლად ჯარით მიმავალი ჟანა დ’არკი ბურგუნდიელებმა ტყვედ აიყვანეს. 1630 წელს აქ გადაასახლეს ლუი XIII-ის დედა მარია მედიჩი, საიდანაც ერთი წლის შემდეგ მარია მედიჩი ბრიუსელში გაიქცა. 

1794 წელს დაპატიმრეს და 17 ივლისს სიკვდილით დასაჯეს კონტრევოლუციაში ბრალდებული 16 მონაზონი, რომელიც კათოლიკურმა ეკლესიამ წმინდანებად შერაცხა კომპიენელი მოწამეების სახელით. 

1918 წლის 11 ნოემბერს კომპიენის ტყეში, რკინიგზის ვაგონში ხელი მოაწერეს კომპიენის ზავს, რომლის ძალითაც პირველი მსოფლიო ომი დასრულდა. 22 წლის შემდეგ, 1940 წლის 22 ივნისს ამავე ვაგონში, ხელი მაწერეს მეორე ზავს, რომლის მიხედვითაც ჰიტლერმა მოახდინა საფრანგეთის ოკუპაცია. მოგვიანებით კომპიენში საკონცენტრაციო ბანაკი ჩამოყალიბდა. 

## ღირსშესანიშნაობები 
* კომპიენის სასახლე
* კომპიენის საიმპერატორო თეატრი
* კომპიენის წმინდა ჟაკის ეკლესია
* კომპიენის წმინდა ანტუანის ეკლესია

## რესურსები ინტერნეტში 
*City council website  
*Le musée du château/The Château museum 
*SAND Project site 
*Memorial to Nazi/French Internment Camp and Deportations During WW2
*Steven Lehrer's Compiègne site
*INTERREG

## სქოლიო
კატეგორია:საფრანგეთის ქალაქები
არარატი ერევანი (საფეხბურთო კლუბი)

**საფეხბურთო კლუბი „არარატი“ ერევანი** () — სომხური საფეხბურთოო კლუბი ქალაქ ერევანში. თამაშობს სომხეთის პრემიერ-ლიგაში.

დაარსდა 1935 წელს და არის საბჭოთა კავშირის ჩემპიონი და 2-გზის თასის მფლობელი, ასევე სომხეთის ჩემპიონი და 5-გზის თასის მფლობელი.

## ისტორია 
1935 წელს დაარსდა სპორტული საზოგადოება „სპარტაკის“ გუნდი. კოლექტივის ხელმძღვანელი იყო ვრამშაპუხ მერანგულიანი. თავდაპირველად გუნდი მხოლოდ სომხეთის რესპუბლიკის შეჯიბრებში მონაწილეობდა. პირველი ტიტული, რომელიც გუნდმა მოიგო, არის სომხეთის სსრ-ის თასი 1940 წელს. ამ დროისთვის კლუბს სახელი ჰქონდა შეცვლილი და „დინამო“ ეწოდებოდა.

1949 წელს, შედგა ერევნის „დინამოს“ დებიუტი საბჭოთა კავშირის უმაღლეს ჩემპიონატში, თუმცა წარუმატებლად. გუნდმა მე-16 ადგილზე დაასრულა სეზონი.

## ტიტულები 
;სომხეთი
* **სომხეთის ჩემპიონი** (1): 1993.
* **სომხეთის თასის მფლობელი** (5): 1993, 1994, 1995,  1996-97,  2008.

;საბჭოთა კავშირი
* **საბჭოთა კავშირის ჩემპიონი** (1): 1973.
* **საბჭოთა კავშირის თასის მფლობელი** (2): 1973, 1975.

## ევროტურნირებზე 
### სტატისტიკა 
### რეკორდები უეფა-ს ტურნირებში 
***უდიდესი გამარჯვება**: 17.09.1975, არარატი 9–0 ანორთოსისი, ერევანი
***უდიდესი დამარცხება**: 23.06.2007, შახტიორი 4–1 არარატი, სოლიგორსკი
***საკლუბო მატჩები**: 12
***მოთამაშე ყველაზე მეტი ჩატარებული მატჩით**:  ალექსეი აბრამიანი და  ნორიკ ნესროპიანი – 16 მატჩი
***კლუბის ბომბარდირი**:  ედუარდ მარკაროვი – 12 გოლი

## მწვრთნელები 
|width=50% valign=top| 

|}

## რესურსები ინტერნეტში 
* .

კატეგორია:სომხეთის საფეხბურთო კლუბები
კატეგორია:სსრ კავშირის საფეხბურთო კლუბები
ფილიპელთა მიმართ ეპისტოლე

100px|მინიატიურა|წმინდა მოციქული პავლე
**ფილიპელთა მიმართ ეპისტოლე** – პავლე მოციქულის 14 ეპისტოლიდან ერთ–ერთი, რომელიც მან დაწერა რომის საპყრობილეში. იგი ეხება თავის მეორე სამისიონერო მოგზაურობას მაკედონიაში, ქალაქ ფილიპიში. ეპისტოლე შედგება 4 თავისაგან.

როდესაც პავლე მოციქული თავისი მეორე სამისიონერო მოგზაურობის დროს ჩავიდა მაკედონიაში, ქალაქ ფილიპეში, მას თან ახლდნენ მოწაფეები შილა და ლუკა  (შემდეგში – მახარებელი). აქ მან პირველად აუწყა შეკრებილ ხალხს მოძღვრება ხსნის (გადარჩენის) შესახებ. აქედან დაიწყო სახარების გავრცელება ქალაქში მიუხედავად წარმართებისა და იუდეველების წინააღმდეგობისა. პავლე და შილა საპყრობილეში ჩასვეს, მაგრამ სასწაულებრივად განთავისუფლდნენ. ამის მნახველმა საპყრობილის ზედამხედველმა ირწმუნა ქრისტე და მოინათლა. წარმართთაგან ქრისტიანობაზე მოქცეულთა რიცხვი სწრაფად იზრდებოდა. ამ ეპისტოლით პავლე მოციქულს უნდოდა ფილიპელი ძმებისადმი მადლიერება გამოეხატა გამოგზავნილი წერილისა და მატერიალური დახმარებისათვის.

ამ ეპისტოლეში უფრო მეტად, ვიდრე სხვა წერილებში, ჩანს მოციქულების პირადი თბილი ურთიერთობა ამ ეკლესიასთან. პავლე მოციქული, მართალია, დასაგმობს ვერაფერს ხედავს ფილიპელთა ქრისტიანულ ცხოვრებაში, მაგრამ იგი აფრთხილებს, მოძღვრავს მის საყვარელ მრევლს – „მის სიხარულსა და გვირგვინს“ (ფილიპ. 4,1), მტკიცედ იდგნენ ერთსულოვნებით და იცხოვრონ ქრისტეს სახარების ღირსად. იღვაწონ სახარების რწმენისათვის. მოციქულის სიტყვებით, ქრისტესთვის დევნილის ხვედრი ბევრად უკეთესია, ვიდრე ხვედრი მდევნელისა: პირველს ელის ჯილდო ზეცაში (მთ. 5,11-12), ხოლო მდევნელი განწირულია დასაღუპავად. პავლე მოციქულის ეს ეპისტოლე არის მოწოდება ქრისტიანული სიხარულისა, რომ სივიწროვემ, გლოვამ და სიკვდილმაც კი ვერ უნდა შეაშინოს მორწმუნე.

## იხილეთ აგრეთვე 
* ეპისტოლენი წმინდისა მოციქულისა პავლესნი
* პავლე მოციქული
* ახალი აღთქმა

## ლიტერატურა 
* ქ. ძოწენიძისა და კ. დანელიასი, პავლენი (პავლეს ეპისტოლეთა ქართული ვერსიები), თბილისი, 1974, გვ. 3-65.

## რესურსები ინტერნეტში 
* ახალი აღთქმა
* [ახალი აღთქმა (საქმენი, ეპისტოლენი, გამოცხადება)](http://lit.ge/%E1%83%AC%E1%83%98%E1%83%92%E1%83%9C%E1%83%98/%E2%80%A0/%E1%83%90%E1%83%AE%E1%83%90%E1%83%9A%E1%83%98_%E1%83%90%E1%83%A6%E1%83%97%E1%83%A5%E1%83%9B%E1%83%90_(%E1%83%A1%E1%83%90%E1%83%A5%E1%83%9B%E1%83%94%E1%83%9C%E1%83%98_%E1%83%94%E1%83%9E%E1%83%98%E1%83%A1%E1%83%A2%E1%83%9D%E1%83%9A%E1%83%94%E1%83%9C%E1%83%98_%E1%83%92%E1%83%90%E1%83%9B%E1%83%9D%E1%83%AA%E1%83%AE%E1%83%90%E1%83%93%E1%83%94%E1%83%91%E1%83%90)/387)  
* ელექტრონული წიგნები ქართულად 
* ფილიპელთა მიმართ ეპისტოლე 
* პავლე მოციქულის ეპისტოლე ფილიპელთა მიმართ (თანამედროვე ქართულ ენაზე)
* პავლე მოციქულის ეპისტოლე ფილიპელთა მიმართ. თავი პირველი
* აუდიო–ვერსია

კატეგორია:ახალი აღთქმის პერსონაჟები
კატეგორია:ქრისტეს თორმეტი მოციქული
კატეგორია:სასულიერო მწერლობა
კატეგორია:ეგზეგეტიკა
კატეგორია:ქრისტიანობა
კატეგორია:ეპისტოლეები
კატეგორია:ბიბლია
კატეგორია:ახალი აღთქმა
საქართველოს საგადასახადო კანონმდებლობა

**საქართველოს საგადასახადო კანონმდებლობა** შედგება საქართველოს კონსტიტუციის, საერთაშორისო ხელშეკრულებებისა და შეთანხმებების, ამ კოდექსის და მათ შესაბამისად მიღებული კანონქვემდებარე ნორმატიული აქტებისაგან.

## იერარქია საგადასახადო კანონმდებლობაში
ზოგადად, არსებობს რიგი წინააღმდეგობები საკანონმდებლო აქტებში საგადასახადო კუთხით. აღნიშნული წინააღმდეგობების გადაჭრა ხდება, საგადასახადო კანონმდებლობაში კანონების იერარქიული განლაგების გზით. ის კანონი, თუ კანონქვემდებარე აქტი, რომელიც იმყოფება აღნიშნული იერარქიის ზედა ნაწილში, აქვს უპირატესი იურიდიული ძალა საგადასახადო კანონმდებლობაში. იერარქიულად, აღნიშნული საკანონმდებლო აქტები წარმოგვიდგება შემდეგნაირად:

I. **საქართველოს კონსტიტუცია**.

II. **საერთაშორისო ხელშეკრულება** — ორმაგი დაბეგვრასთან დაკავშირებულ საკითხზე საქართველოს პარლამენტის მიერ რატიფიცირებული საერთაშორისო ხელშეკრულება. 

III. **საქართველოს ორგანული კანონი**.

IV. **საქართველოს საგადასახადო კოდექსი** — გადასახადებით დაბეგვრისათვის გამოიყენება საგადასახადო ვალდებულების წარმოშობის დღისათვის მოქმედი საქართველოს საგადასახადო კანონმდებლობა. (კომენტარები).

V. **კანონქვემდებარე ნორმატიული აქტები** — საქართველოს მთავრობა, საქართველოს ფინანსთა მინისტრი ამ კოდექსის აღსრულების მიზნით იღებს/გამოსცემს კანონქვემდებარე ნორმატიულ აქტებს.
* **ფინანსთა მინისტრის ბრძანებები** — საქართველოს ფინანსთა სამინისტროს მმართველობის სფეროში შემავალი შემოსავლების სამსახურის უფროსი საქართველოს საგადასახადო კანონმდებლობის აღსრულების მიზნით გამოსცემს ბრძანებებს, შიდა ინსტრუქციებსა და მეთოდურ მითითებებს საგადასახადო ორგანოების მიერ საქართველოს საგადასახადო კანონმდებლობის გამოყენების თაობაზე.
* **მთავრობის დადგენილებები** — მიკრობიზნესი, მცირე და ფიქსირებული გადასახადი.
* **შემოსავლების სამსახურის უფროსის ბრძანებები** — მეთოდური მითითებები, მანუალები.

## სქოლიო
კატეგორია:საგადასახადო აღრიცხვა
სამუშაო დღე

**სამუშაო დღე** ემთხვევა კალენდარულ დღეს, გარდა შაბათისა, კვირისა და საქართველოს ორგანული კანონით — „საქართველოს შრომის კოდექსით“ განსაზღვრული უქმე დღისა.

## წყარო
* საქართველოს საგადასახადო კოდექსი. თავი I, მუხლი 3.2

კატეგორია:კალენდარი
თესალონიკელთა მიმართ (პირველი)

100px|მინიატიურა|წმინდა მოციქული პავლე
**თესალონიკელთა მიმართ (პირველი) ეპისტოლე** – პავლე მოციქულის 14 ეპისტოლიდან ერთ–ერთი, რომელიც მან დაწერა თესალონიკში მოღვაწეობის აღსანიშნავად. ეპისტოლე შედგება 5 თავისაგან და დაწერილია იმ დროს, როცა პავლე უკვე აღარ იმყოფებოდა თესალონიკში.

პავლე მოციქული ფილიპიადან თესალონიკეში ჩავიდა და სინაგოგაში ქადაგებათა შედეგად თავის გარშემო შემოიკრიბა ჯგუფი, რომელმაც ქრისტე ირწმუნა. ესენი იყვნენ პროზელიტი წარმართები, რომელნიც ცოტა ხნის წინ იუდეველთა რწმენაზე იყვნენ გადასულნი და პავლეს ქადაგების შემდეგ ქრისტიანები გახდნენ. მათი მეშვეობით თესალონიკეში აღმოცენდა ეკლესია. იუდეველებმა დაარწმუნეს ხელისუფალნი, რომ ქრისტიანები არ სცნობენ რომის ძალაუფლებას, ამიტომ პავლე იძულებული გახდა დაეტოვებინა ქალაქი.

პავლეს ადარდებდა ახალმოქცეულთა ბედი და ამბის გასაგებად ათენიდან თესალონიკეში გაგზავნა თავისი მოწაფე – ტიმოთე. ტიმოთემ უკვე კორინთოში მყოფ მოძღვარს სასიამოვნო ამბავი ჩამოუტანა: მიუხედავად დევნისა და შევიწროებისა, თესალონიკელები მაინც მტკიცედ იდგნენ ქრისტიანობაზე. გახარებულმა მოციქულმა თესალონიკეში პირველი ეპისტოლე გაგზავნა, რომელიც გამოირჩევა სითბოთი და გულითადობით ახალგაზრდა ქრისტიანული თემისადმი. მოციქული წერს, რომ მათ სახარება მიიღეს არა როგორც ადამიანური სიტყვა, არამედ როგორც ღვთის სიტყვა. მიუხედავად ამისა,  წარმართული გარემო მათ ირგვლივ დიდ საშიშროებას წარმოადგენს სულმოკლეთათვის. მოციქული ევედრება მათ ქრისტეს სახელით იცხოვრონ და იღვაწონ ღვთის საამებლად, იცხოვრონ მშვიდად და უფლის მოსვლის მოლოდინში არ მიატოვონ თავისი ცხოვრებისეული საქმეები, აღსრულებულთათვის მათ არ უნდა ინაღვლონ, რაკი იციან, რომ ქრისტე აღდგა. ამ ეპისტოლეში (II თავი) ჩამოყალიბებულია ღვთის სასუფევლის მოპოვების იდეალი: მსხვერპლად თავის დადება, უანგარობა, გულწრფელობა, სიყვარული დასამოძღვრავთა მიმართ და მზრუნველობა.

## იხილეთ აგრეთვე 
* ეპისტოლენი წმინდისა მოციქულისა პავლესნი
* პავლე მოციქული
* ახალი აღთქმა

## ლიტერატურა 
* ქ. ძოწენიძისა და კ. დანელიასი, პავლენი (პავლეს ეპისტოლეთა ქართული ვერსიები), თბილისი, 1974, გვ. 3-65.

## რესურსები ინტერნეტში 
* ახალი აღთქმა
* [ახალი აღთქმა (საქმენი, ეპისტოლენი, გამოცხადება)](http://lit.ge/%E1%83%AC%E1%83%98%E1%83%92%E1%83%9C%E1%83%98/%E2%80%A0/%E1%83%90%E1%83%AE%E1%83%90%E1%83%9A%E1%83%98_%E1%83%90%E1%83%A6%E1%83%97%E1%83%A5%E1%83%9B%E1%83%90_(%E1%83%A1%E1%83%90%E1%83%A5%E1%83%9B%E1%83%94%E1%83%9C%E1%83%98_%E1%83%94%E1%83%9E%E1%83%98%E1%83%A1%E1%83%A2%E1%83%9D%E1%83%9A%E1%83%94%E1%83%9C%E1%83%98_%E1%83%92%E1%83%90%E1%83%9B%E1%83%9D%E1%83%AA%E1%83%AE%E1%83%90%E1%83%93%E1%83%94%E1%83%91%E1%83%90)/387)  
* ელექტრონული წიგნები ქართულად 
* თესალონიკელთა მიმართ I  ეპისტოლე 
* პავლე მოციქულის თესალონიკელთა მიმართ I  ეპისტოლე (თანამედროვე ქართულ ენაზე)
* პავლე მოციქულის თესალონიკელთა მიმართ I  ეპისტოლე . თავი პირველი
* პავლე მოციქულის თესალონიკელთა მიმართ I  ეპისტოლე  (აუდიო–ვერსია)

კატეგორია:ახალი აღთქმის პერსონაჟები
კატეგორია:ქრისტეს თორმეტი მოციქული
კატეგორია:სასულიერო მწერლობა
კატეგორია:ეგზეგეტიკა
კატეგორია:ქრისტიანობა
კატეგორია:ეპისტოლეები
კატეგორია:ბიბლია
კატეგორია:ახალი აღთქმა
პრაიუთ ჩან-ოჩა

**პრაიუთ ჩან-ოჩა** (, ; დ. 21 მარტი 1954, ნაკჰონ-რატჩასიმა, ტაილანდი) — ტაილანდის სახელმწიფო, სამხედრო და პოლიტიკური მოღვაწე. გენერალი და სამეფო არმიის ხელმძღვანელი, პრემიერ-მინისტრის მოვალეობის შემსრულებელი 2014 წლის 22 მაისიდან.  

2014 წლის 22 მაისს პრემიერ ნივათჰუმრონგ ბუნსონპაისანის გადადგომის შემდეგ სათავეში ჩაუდგა ტაილანდის დროებით სამხედრო ხელისუფლებას.

## სქოლიო
კატეგორია:ტაილანდის პრემიერ-მინისტრები
კატეგორია:დაბადებული 1954
კატეგორია:დაბადებული 21 მარტი
კატეგორია:ცოცხალი ადამიანები
კალენდარული დღე

**კალენდარული დღე** — ყველა სამუშაო და არასამუშაო დღე წელიწადში.

## იხილეთ აგრეთვე
* სამუშაო დღე
* კალენდარული წელი

## წყარო
* აღსრულების ეროვნული ბიურო

კატეგორია:კალენდარი
ტაილანდის სამეფო არმია

მინი|300პქ|ტაილანდის სამეფო არმიის დროშა
**ტაილანდის სამეფო არმია** () — ტაილანდის შეიარაღებული ძალების ერთ-ერთი შემადგენელი ნაწილი. შეიქმნა 1874 წელს.  შედგება ოთხი რეგიონული არმიისაგან, რომლებიც თავის მხრივ შედგებიან სხვადასხვა რაოდენობის (სულ 11) დივიზიისაგან. 

## რესურსები ინტერნეტში 
* ტაილანდის შეიარაღებული ძალები 

კატეგორია:ტაილანდი
იმპორტის გადასახადი

**იმპორტის გადასახადი** — არაპირდაპირი გადასახადი, რომელიც ემატება საბაჟო ღირებულებას განაკვეთის სახით. საქართველოში იმპორტის გადამხდელად ითვლება ყველა, ვინც საბაჟოზე გადააადგილებს საქონელს, გარდა ქსპორტის მიზნისა. 

დაბეგვრის ობიექტი ამ საქონლის მთლიანი ღირებულებაა. შესაბამისად, არა მხოლოდ თვითღირებულება, არამედ გადაზიდვის და ყველა სხვა ქმედების ღირებულებაც, რომელიც ამ საქონლის ერთი ადგილიდან მეორემდე მიტანას ემსახურებოდა.

## გადასახადის გადამხდელი (მუხლი 195)
იმპორტის გადასახადის გადამხდელია პირი, რომელიც საქართველოს საბაჟო  საზღვარზე გადააადგილებს საქონელს, გარდა ექსპორტისა.

## დაბეგვრის ობიექტი (მუხლი 196)
იმპორტის გადასახადით დაბეგვრის ობიექტია საქართველოს საბაჟო საზღვრის გადმოკვეთისას საქონლის საბაჟო ღირებულება.

## იმპორტის გადასახადის განაკვეთები (მუხლი 197)
დღესდღეობით საქართველოში მოქმედებს შემდეგი იმპორტის გადასახადები:
* 12%-ით დასაბეგრი საქონელი.
* 5%-ით დასაბეგრი საქონელი.
* **ალკოჰოლური სასმელები** (მხოლოდ ჩამოთვლილი) - ამ ნაწილში აღნიშნული საქონელი იბეგრება იმპორტის გადასახადის შემდეგი განაკვეთებით (euro/%vol/HL ნიშნავს, რომ ერთ ჰექტოლიტრზე (100 ლიტრზე) გადასახდელი იმპორტის გადასახადის თანხა შეადგენს იმპორტის გადასახადის განაკვეთის ნამრავლს მოცემულ საქონელში ალკოჰოლის პროცენტული შემცველობის მაჩვენებელზე)
* **მსუბუქი ავტომნაქანები** - საგარეო-ეკონომიკური საქმიანობის ეროვნული სასაქონლო ნომენკლატურის 8703 სასაქონლო პოზიციაში აღნიშნული მსუბუქი ავტომობილის იმპორტში მოქცევისას იმპორტის გადასახადის განაკვეთია 0,05 ლარი ავტომობილის ძრავის მოცულობის ყოველ კუბურ სანტიმეტრზე დამატებული იმპორტის გადასახადის თანხის 5 პროცენტი ავტომობილის ექსპლუატაციაში ყოფნის ყოველი წლისათვის.

## გადასახადისაგან გათავისუფლება (მუხლი 199)
იმპორტის გადასახადისაგან გათავისუფლება ეხება საგადასახადო კოდექსით გათვალისწინებულ ჩამონათვალს, რომელიც პერიოდულად იცვლება. აღნიშნული გადასახადისაგან გათავისუფლებულთა უახლესი ჩამონათვალის ნახვა შეიძლება "საქართველოს საგადასახადო კოდექსის" თავი XXVIII, მუხლი 199-ში.

## ლიტერატურა
* საქართველოს საგადასახადო კოდექსი 

## სქოლიო
კატეგორია:გადასახადები
ფუძე (ენათმეცნიერება)

**ფუძე** — სიტყვის ძირითადი მნიშვნელობის მქონე ნაწილი. იგი წარმოადგენს სიტყვის აუცილებელ ელემენტს - არ არსებობს სიტყვა ფუძის გარეშე. ფუძისეულ მორფემებს სიტყვათა წარმოება შეუძლიათ როგორც აფიქსების თანხლებით, ასევე დამოუკიდებლად. 

## მაგალითები
შემდეგი მაგალითები შეიცავს ფუძეს **წავ**
#ვს**წავ**ლობ (მე)
#**სწავ**ლობ (შენ)
#**სწავ**ლობს (ის)
#**ვსწავ**ლობთ (ჩვენ)
#ისინი ს**წავ**ლობენ
#მას**წავ**ლებელი
#კითხვის ს**წავ**ლა
#ს**წავ**ლული

## რესურსები ინტერნეტში
* http://www.lingua.ge/morfologia.html 

კატეგორია:ენათმეცნიერება
კატეგორია:ლექსიკური ერთეულები
კატეგორია:აფიქსები
ბუნებრივი ენის დამუშავება

**ბუნებრივი ენის ტექსტების კომპიუტერული დამუშავება** — თანამედროვე საინფორმაციო ტექნოლოგიების ერთ-ერთი მიმართულება. იგი გულისხმობს: მართლწერის ავტომატურ შემოწმებას; მანქანურ თარგმანს; საძიებო სისტემებს,  რომელთა მეშვეობითაც შესაძლებელია სიტყვის სხვადასხვა ფორმების მოძებნა ბაზაში; ბუნებრივ ენაზე დიალოგურ რეჟიმში მომუშავე პროგრამებს; ტექსტების მრავალმიზნობრივ მორფოლოგიურ, სინტაქსურ და სემანტიკურ ანალიზს; ენის სწავლებისათვის განკუთვნილ სავარჯიშო ტრენაჟორებს და სხვას. 

## რესურსები ინტერნეტში 
* გამოყენებითი ენათმეცნიერება
* http://www.mygeorgia.ge/gdc/Publications.aspx 
* http://www.ice.ge/conferenciebi/Bunebriv%20enata%20damushaveba.html 
* http://www.ice.ge/magazine/ 
* http://www.rustaveli.org.ge/index.php?module=projects&page=winner_proj_detals&proj_type=8&project_id=2623 
* http://www.tsu.edu.ge/data/file_db/academic_orders/132013korpusis%20lingvistika.doc
* http://www.nplg.gov.ge/dlibrary/collect/0002/000320/Mishelashvili%20D.pdf

## ლიტერატურა 
* მიშელაშვილი, დავით (2011). *ინსტრუმენტული საშუალებები ბუნებრივი ენის ტექსტების სინტაქსური და მორფოლოგიური ანალიზატორის შესადგენად*

კატეგორია:გამოყენებითი ლინგვისტიკა
კატეგორია:ბუნებრივი ენის დამუშავება
Ringo Rama

***Ringo Rama*** — ინგლისელი როკ-მუსიკოს რინგო სტარის მეთორმეტე სტუდიური ალბომი. გამოიცა 2003 წელს. მის ჩაწერაში მონაწილეობდნენ უილი ნელსონი, ჩარლი ჰეიდენი, ვან დაიკ პარქსი, დევიდ გილმორი, შოუნ კოლვინი, ტიმოთი ბ. შმიტი და ერიკ კლეპტონი.

## სიმღერების სია 
ყველა სიმღერის ავტორები - რიჩარდ სტარკი/მარკ ჰადსონი/დინ გრეკელი/სტივ დადასი.

#Eye to Eye (რიჩარდ სტარკი/მარკ ჰადსონი/სტივ დადასი/დინ გრეკელი) – 3:19
#Missouri Loves Company (სტარკი/ჰადსონი/დადასი/გრეკელი) – 3:33
#Instant Amnesia (სტარკი/ჰადსონი/დადასი/გრეკელი) – 5:12
#Memphis in Your Mind (სტარკი/ჰადსონი/გერი ბერი/დადასი/გრეკელი) – 3:13
#Never Without You (სტარკი/ჰადსონი/გერი ნიკოლსონი) – 5:24
#Imagine Me There (სტარკი/ჰადსონი/ბერი) – 3:55
#I Think Therefore I Rock and Roll (სტარკი/ჰადსონი/გრეკელი/პოლ სანტო) – 3:25
#Trippin' on My Own Tears (სტარკი/ჰადსონი/ბერი/გრეკელი) – 3:31
#Write One for Me (სტარკი/ჰადსონი/ბერი) – 3:14
#What Love Wants to Be (სტარკი/ჰადსონი/ბერი) – 3:03
#Love First, Ask Questions Later (სტარკი/ჰადსონი/ბერი/გრეკელი) – 4:45
#Elizabeth Reigns (სტარკი/ჰადსონი/ბერი/დადასი/გრეკელი) – 3:57
#English Garden (სტარკი/ჰადსონი/ბერი/დადასი/გრეკელი) – 3:17
#* *დამატებულია დამალული სიმღერა „I Really Love Her“ (სტარკი/ჰადსონი), ასრულებს სტარი*

### დელუქს გამოცემის დამატებები
#Blink (სტარკი/ჰადსონი/დადასი/გრეკელი) – 2:52
#OK Ray (სტარკი/ჰადსონი/დადასი/ჰარტი/ფუტი) – 3:02
#I'm Home (სტარკი/ჰადსონი/დადასი) – 3:23

;დამატებითი CD
Ringo Rama - ინტერვიუ – დაახლ. 59 წთ.

;დამატებითი DVD
Ringo Rama - შეზღუდული გამოცემის დამატებითი DVD – დაახლ. 70 წთ.

## სქოლიო 
კატეგორია:რინგო სტარის ალბომები
კატეგორია:2003 წლის ალბომები
კატეგორია:ალბომები რინგო სტარის პროდიუსერობით
კატეგორია:ალბომები მარკ ჰადსონის პროდიუსერობით
Vertical Man

***Vertical Man*** — ინგლისელი როკ-მუსიკოს რინგო სტარის მეთერთმეტე სტუდიური ალბომი. გამოიცა 1998 წელს. მის ჩაწერაში მონაწილეობდნენ სკოტ უაილენდი, ბრაიან უილსონი, ალანის მორისეტი, ტომ პეტი, ჯო უოლში, ტიმოთი ბ. შმიტი, სტივენ ტაილერი და The Beatles-ის ყოფილი წევრები, პოლ მაკ-კარტნი და ჯორჯ ჰარისონი. ალბომის ხმის ინჟინერი ჯეფ ემერიკი, რომელიც The Beatles-თან თანამშრომლობდა.

## სიმღერების სია 
ყველა სიმღერის ავტორები - რიჩარდ სტარკი/მარკ ჰადსონი/დინ გრეკელი/სტივ დადასი, გარდა აღნიშნულისა.

#One – 3:02
#What in the... World – 3:29
#Mindfield – 4:06
#King of Broken Hearts – 4:44
#Love Me Do (ლენონი/მაკ-კარტნი) – 3:45
#Vertical Man – 4:42
#Drift Away (მენტორ უილიამსი) – 4:09
#**დობი გრეის ქავერ-ვერსია*
#I Was Walkin' (სტარკი/ჰადსონი/გრეკელი) – 3:19
#La De Da – 5:41
#Without Understanding (სტარკი/ჰადსონი/დადასი) – 4:22
#I'll Be Fine Anywhere – 3:39
#Puppet – 3:19
#I'm Yours (სტარკი/ჰადსონი/მარკ ნევინი) – 3:24

;იაპონური გამოცემის დამატება
#Mr. Double-It-Up – 4:00
#Everyday – 4:09
#**B-მხარე სინგლიდან „La De Da“*

;გერმანული გამოცემის დამატება
#Mr. Double-It-Up – 4:00

;წინასწარი შეკვეთის დამატებითი CD
#Mr. Double-It-Up – 4:01
#Sometimes – 2:43
#Good News – 3:11

## სქოლიო 
კატეგორია:რინგო სტარის ალბომები
კატეგორია:1998 წლის ალბომები
კატეგორია:Mercury Records-ის ალბომები
კატეგორია:ები-როუდის სტუდიებში ჩაწერილი ალბომები
კატეგორია:ალბომები მარკ ჰადსონის პროდიუსერობით
კატეგორია:ალბომები რინგო სტარის პროდიუსერობით
ბუნების საავტორო უფლებების დაცვის კომიტეტი

***ბუნების საავტორო უფლებების დაცვის კომიტეტი*** (, КОАПП) — რადიოსპექტაკლებისა და თოჯინური ანიმაციური ფილმების სერია. ეფუძნება მაილენ კონსტანტინოვსკის სცენარებს, რომლებიც ბავშვებს სახუმარო ფორმაში აცნობენ ბიონიკის პრობლემებს.

## ანიმაციური ფილმები
[მინიატიურა|კადრი ერთ-ერთი სერიიდან - [მაიმუნი, ლეოპარდი და ვეშაპი, ფილმების სერიის მთავარი პერსონაჟები.]]

* „შავი კურდღელი“ (1984), რეჟ. მარია მუატი
* „რა მოესმა მედუზას“ (1984), რეჟ. მარია მუატი
* „სხვადასხვა თვალებით“ (1985), რეჟ. მარია მუატი
* „მძინარე სამეფო“ (1985), რეჟ. ნ. ლერნერი
* „როდესაც პატარა ვიყავი“ (1985), რეჟ. ა. სოლოვიოვი
* „აბაზანის დღე“ (1986), რეჟ. ი. ვორობიოვა
* „ყველაზე სასწრაფო დახმარება“ (1986), რეჟ. მარია მუატი
* „მწვანე კუნძულის საიდუმლო“ (1986), რეჟ. ა. ზიაბლიკოვა
* „ყველგან ცხოვრებაა“ (1987), რეჟ. მარია მუატი
* „სახლი მაჩვისთვის“ (1987), რეჟ. ა. სოლოვიოვი
* „მოსახლეობის აღწერა“ (1987), რეჟ. მარია მუატი
* „გარბენა“ (1987), რეჟ. ი. ვორობიოვა
* „AB OVO — ნიშნავს კვერცხისგან“ (1988), რეჟ. ლ. სურიკოვა, მარია მუატი
* „საშინელება ამაზონზე“ (1988), რეჟ. მ. ნოვოგრუდსკაია
* „ვერნისაჟის ქურდობა“ (1987), რეჟ. მ. ნოვოგრუდსკაია
* „SOS КОАПП-ს!“ (1989), რეჟ. ა. სოლოვიოვი
* „სიმბიოზი“ (1990), რეჟ. ა. სოლოვიოვი
* „იდუმალი კა…“ (1990), რეჟ. ა. სოლოვიოვი

## რესურსები ინტერნეტში
* 

კატეგორია:სსრკ-ის ანიმაციური სერიალები
კატეგორია:1984 წლის ანიმაციური ფილმები
You Still Touch Me

„**You Still Touch Me**“ — ინგლისელი მომღერალ და მუსიკოს სტინგის სიმღერა და სინგლი. იგი გამოვიდა 1996 წლის 30 აპრილს. შეტანილია ალბომში *Mercury Falling*.

## სიმღერების სია
#You Still Touch Me - 3:17
#Twenty-Five to Midnight - 4:07

## რესურსები ინტერნეტში
*ინფორმაცია სინგლის შესახებ სტინგის ოფიციალურ საიტზე 

კატეგორია:სტინგის სიმღერები
კატეგორია:1996 წლის სიმღერები
კატეგორია:1996 წლის სინგლები
I Was Brought to My Senses

„**I Was Brought to My Senses**“ — ინგლისელი მომღერალ და მუსიკოს სტინგის სიმღერა. იგი გამოვიდა 1996 წლის სექტემბერში, სინგლის სახით. შეტანილია ალბომში *Mercury Falling*.

## სიმღერების სია
#I Was Brought To My Senses (Steve Lipson Remix)
#This Was Never Meant To Be
#The Pirate's Bride
#I Was Brought To My Senses

## რესურსები ინტერნეტში
*ინფორმაცია სინგლის შესახებ სტინგის ოფიციალურ საიტზე 

კატეგორია:სტინგის სიმღერები
კატეგორია:1996 წლის სიმღერები
კატეგორია:1996 წლის სინგლები
გუსტავო სანტაოლალა

**გუსტავო სანტაოლალა** (; დ. 19 აგვისტო, 1951, ბუენოს-აირესი) — არგენტინელი მუსიკოსი, კინოკომპოზიტორი და პროდიუსერი. ზედიზედ ორჯერ, 2005 და 2006 წლებში მიიღო ოსკარი საუკეთესო ორიგინალური მუსიკისთვის.

## ფილმოგრაფია
## რესურსები ინტერნეტში
* 

კატეგორია:არგენტინელი კომპოზიტორები
კატეგორია:დაბადებული 19 აგვისტო
კატეგორია:დაბადებული 1951
კატეგორია:ცოცხალი ადამიანები
გიორგი ჩელებაძე

**გიორგი ჩელებაძე** (დ. 1 იანვარი, 1992, ქობულეთი) — ქართველი ფეხბურთელი, ქობულეთის „შუქურას“ ნახევარმცველი და კაპიტანი.

გიორგი არის ლეგენდარული ქართველი ფეხბურთელის, რევაზ ჩელებაძის შვილი.

მას შემდეგ რაც დაბრუნდა მშობლიურ კლუბში, ზედიზედ ორი სეზონის მანძილზე იყო „შუქურას“ ბომბარდირი.

## ტიტულები 
* პირველი ლიგა ჩემპიონი (1): 2013-2014, ჯგუფი A

## იხილეთ აგრეთვე 
* საქართველოს 17 წლამდე ფეხბურთელთა ნაკრები
* საქართველოს 19 წლამდე ფეხბურთელთა ნაკრები

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1992
კატეგორია:ქართველი ფეხბურთელები
კატეგორია:ოდესის ჩორნომორეცის ფეხბურთელები
კატეგორია:ყაზანის რუბინის ფეხბურთელები
კატეგორია:ბათუმის ადელის ფეხბურთელები
კატეგორია:ქობულეთის შუქურას ფეხბურთელები
კატეგორია:დაბადებული 1 იანვარი
კატეგორია:ეროვნული ლიგის ფეხბურთელები
კატეგორია:ცოცხალი ადამიანები
ძმა დათვი

***ძმა დათვი*** () — Walt Disney Feature Animation-ის 2003 წლის ანიმაციური სათავგადასავლო კომედიურ-დრამატული ფილმი, რომელიც შეიქმნა Walt Disney Feature Animation-ის მიერ. ფილმის დისტრიბუტორი იყო Buena Vista Pictures. იგი არის უოლტ დისნეის ანიმაციური სტუდიების რიგით 44-ე სრულმეტრაჟიანი ანიმაციური ფილმი. სიუჟეტის მიხედვით, ესკიმოსი ბიჭუნა კენაი განრისხებული მისდევს დათვს, იმის გამო, რომ მასთან შეხვედრისას დაიღუპა მისი ძმა, სიტკა. მას შემდეგ, რაც დათვს საბოლოოდ კლავს, სულები სასჯელის სახით კენაის თავად აქცევენ დათვად. რათა კვლავ იქცეს ადამიანად, კენაიმ უნდა იმოგზაუროს მთისკენ, სადაც ჩრდილოეთის ციალი დედამიწას ერწყმის და სხვების გულით და თვალებით დანახვა უნდა ისწავლოს, ისევე, როგორც ძმობის შეგრძნება.

ეს იყო უკანასკნელი დისნეის ფილმებში, რომელიც Disney-MGM Studios-ში, ფლორიდაში შეიქმნა. სტუდია დაიხურა 2004 წლის მარტში. „ძმა დათვმა“ მიიღო ოსკარის ნომინაცია საუკეთესო ანიმაციური ფილმის კატეგორიაში. 2006 წლი 29 აგვისტოს პირდაპირ ვიდეოზე გამოიცა გაგრძელება, „ძმა დათვი 2“.

## რესურსები ინტერნეტში
* 
* 
* 
* 
* 
* 
* 
* Brother Bear Online Archive

## სქოლიო
კატეგორია:2003 წლის ფილმები
კატეგორია:2003 წლის ანიმაციური ფილმები
კატეგორია:ამერიკული ფილმები
კატეგორია:ამერიკული ანიმაციური ფილმები
კატეგორია:Walt Disney Pictures-ის ფილმები
კატეგორია:ფილმები დათვებზე
თესალონიკელთა მიმართ (მეორე)

100px|მინიატიურა|წმინდა მოციქული პავლე
**თესალონიკელთა მიმართ (მეორე) ეპისტოლე** – პავლე მოციქულის 14 ეპისტოლიდან ერთ–ერთი, რომელიც მან დაწერა თესალონიკში მოღვაწეობის აღსანიშნავად. ეპისტოლე შედგება 3 თავისაგან და დაწერილია იმ დროს, როცა პავლე უკვე აღარ იმყოფებოდა თესალონიკში.

პავლე მოციქული ფილიპიადან თესალონიკეში ჩავიდა და სინაგოგაში ქადაგებათა შედეგად თავის გარშემო შემოიკრიბა ჯგუფი, რომელმაც ქრისტე ირწმუნა. ესენი იყვნენ პროზელიტი წარმართები, რომელნიც ცოტა ხნის წინ იუდეველთა რწმენაზე იყვნენ გადასულნი და პავლეს ქადაგების შემდეგ ქრისტიანები გახდნენ. მათი მეშვეობით თესალონიკეში აღმოცენდა ეკლესია. იუდეველებმა დაარწმუნეს ხელისუფალნი, რომ ქრისტიანები არ სცნობენ რომის ძალაუფლებას, ამიტომ პავლე იძულებული გახდა დაეტოვებინა ქალაქი.

პავლეს ადარდებდა ახალმოქცეულთა ბედი და ამბის გასაგებად ათენიდან თესალონიკეში გაგზავნა თავისი მოწაფე – ტიმოთე. ტიმოთემ უკვე კორინთოში მყოფ მოძღვარს სასიამოვნო ამბავი ჩამოუტანა: მიუხედავად დევნისა და შევიწროებისა, თესალონიკელები მაინც მტკიცედ იდგნენ ქრისტიანობაზე. გახარებულმა მოციქულმა თესალონიკეში რამდენიმე გაგზავნა, რომელიც გამოირჩევა სითბოთი და გულითადობით ახალგაზრდა ქრისტიანული თემისადმი.

მეორე ეპისტოლით მოციქული აფრთხილებს ქრისტიანებს, ზედმეტი აღგზნებული მოლოდინით ნუ შეხვდებიან წინასწარმეტყველთაგან ნაუწყებ ამბებს ქრისტეს მეორედ მოსვლის წინ. ამ ეპისტოლეში გადმოცემულია მოძღვრება უკანასკნელ დღეთა ამბების შესახებ. ამასთანავე ხაზგასმულია, რომ ქრისტიანმა აბუჩად არ უნდა აიგდოს ამქვეყნიური მოვალეობანი.

## იხილეთ აგრეთვე 
* ეპისტოლენი წმინდისა მოციქულისა პავლესნი
* პავლე მოციქული
* ახალი აღთქმა

## ლიტერატურა 
* ქ. ძოწენიძისა და კ. დანელიასი, პავლენი (პავლეს ეპისტოლეთა ქართული ვერსიები), თბილისი, 1974, გვ. 3-65.

## რესურსები ინტერნეტში 
* ახალი აღთქმა
* [ახალი აღთქმა (საქმენი, ეპისტოლენი, გამოცხადება)](http://lit.ge/%E1%83%AC%E1%83%98%E1%83%92%E1%83%9C%E1%83%98/%E2%80%A0/%E1%83%90%E1%83%AE%E1%83%90%E1%83%9A%E1%83%98_%E1%83%90%E1%83%A6%E1%83%97%E1%83%A5%E1%83%9B%E1%83%90_(%E1%83%A1%E1%83%90%E1%83%A5%E1%83%9B%E1%83%94%E1%83%9C%E1%83%98_%E1%83%94%E1%83%9E%E1%83%98%E1%83%A1%E1%83%A2%E1%83%9D%E1%83%9A%E1%83%94%E1%83%9C%E1%83%98_%E1%83%92%E1%83%90%E1%83%9B%E1%83%9D%E1%83%AA%E1%83%AE%E1%83%90%E1%83%93%E1%83%94%E1%83%91%E1%83%90)/387)  
* ელექტრონული წიგნები ქართულად 
* თესალონიკელთა მიმართ II  ეპისტოლე 
* პავლე მოციქულის თესალონიკელთა მიმართ II  ეპისტოლე (თანამედროვე ქართულ ენაზე)
* პავლე მოციქულის თესალონიკელთა მიმართ II  ეპისტოლე . თავი პირველი
* აუდიო–ვერსია

კატეგორია:ახალი აღთქმის პერსონაჟები
კატეგორია:ქრისტეს თორმეტი მოციქული
კატეგორია:სასულიერო მწერლობა
კატეგორია:ეგზეგეტიკა
კატეგორია:ქრისტიანობა
კატეგორია:ეპისტოლეები
კატეგორია:ბიბლია
კატეგორია:ახალი აღთქმა